Απόφαση της Επιτροπής

της 7ης Μαρτίου 2002

για κατανομή των ποσοστώσεων εισαγωγής κατά την περίοδο από 1ης Ιανουαρίου έως 31 Δεκεμβρίου 2002 των ουσιών που ελέγχονται δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου σχετικά με τις ουσίες που καταστρέφουν τη στιβάδα του όζοντος

[κοινοποιηθείσα υπό τον αριθμό Ε(2002) 867]

(Κείμενο που παρουσιάζει ενδιαφέρον για τον ΕΟΧ)

(2002/273/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000 σχετικά με τις ουσίες που καταστρέφουν τη στιβάδα του όζοντος(1) όπως τροποποιήθηκε τελευταία από τον κανονισμό (ΕΚ) αριθ. 2038/2000(2), και τον κανονισμό (ΕΚ) αριθ. 2039/2000(3), και ιδίως το άρθρο 7,

Εκτιμώντας τα ακόλουθα:

(1) Δυνάμει του άρθρου 7 απαιτείται η θέση σε ελεύθερη κυκλοφορία στην Κοινότητα ελεγχόμενων ουσιών που εισάγονται από τρίτες χώρες να υπόκειται σε ποσοτικούς περιορισμούς. Οι περιορισμοί αυτοί καθορίζονται και οι σχετικές ποσοστώσεις κατανέμονται μεταξύ των επιχειρήσεων για την περίοδο από 1ης Ιανουαρίου έως 31ης Δεκεμβρίου 1999 και εν συνεχεία ανά δωδεκάμηνο σύμφωνα με τη διαδικασία που αναφέρεται στο άρθρο 18 παράγραφος 2. Η κατανομή των ως άνω ποσοστώσεων αφορά αποκλειστικά και μόνο το μεθυλοβρωμίδιο, τους υδροχλωροφθοράνθρακες (HCFC), και τις ελεγχόμενες ουσίες που χρησιμοποιούνται με σκοπό την κάλυψη βασικών ή κρίσιμης σημασίας χρήσεων ή σε εφαρμογές υγειονομικής απομόνωσης και προετοιμασίας της αποστολής φορτίου, ως πρώτη ύλη, ως μέσα επεξεργασίας ή για καταστροφή.

(2) Τα ποσοτικά όρια για τη διάθεση στην αγορά της Κοινότητας των ελεγχόμενων ουσιών καθορίζονται στο άρθρο 4 και στο παράρτημα ΙΙΙ.

(3) Οιαδήποτε τροποποίηση των εν λόγω ποσοτικών ορίων δεν επιτρέπεται να οδηγήσει σε ανάλωση εντός της Κοινότητας ελεγχόμενων ουσιών που να υπερβαίνουν τα ποσοτικά όρια που έχουν καθοριστεί δυνάμει του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος.

(4) Το άρθρο 4 παράγραφος 2 ορίζει ότι το συνολικά υπολογιζόμενο επίπεδο για το μεθυλοβρωμίδιο το οποίο οι παραγωγοί και οι εισαγωγείς δύνανται να διαθέσουν στην αγορά ή να χρησιμοποιήσουν για ίδιους σποπούς σε συγκεκριμένη δωδεκάμηνη περίοδο από 1ης Ιανουαρίου έως 31 Δεκεμβρίου 2002.

(5) Το άρθρο 4 παράγραφος 3 ορίζει το συνολικά υπολογιζόμενο επίπεδο HCFC που οι παραγωγοί και οι εισαγωγείς μπορούν να διαθέσουν στην αγορά ή να χρησιμοποιήσουν για ίδιους σκοπούς κατά συγκεκριμένη περίοδο δώδεκα μηνών, από 1ης Ιανουαρίου έως 31 Δεκεμβρίου 2002.

(6) Η Επιτροπή δημοσίευσε ανακοίνωση προς τους εισαγωγείς ελεγχομένων ουσιών που καταστρέφουν τη στιβάδα του όζοντος στην Ευρωπαϊκή Κοινότητα(4) και έχει λάβει δηλώσεις σχετικά με τις προθέσεις εισαγωγών για το 2002.

(7) Όσον αφορά τις χρήσεις του μεθυλοβρωμιδίου που δεν σχετίζονται με την υγειονομική απομόνωση ή την προετοιμασία αποστολής φορτίου, οι ποσοστώσεις εισαγωγής κατανέμονται στους αρχικούς εισαγωγείς, που θεωρείται από την Επιτροπή ότι είναι οι εισαγωγείς που παραγγέλλουν άμεσα σε παραγωγούς με έδρα εκτός της Κοινότητας. Ενώ παράλληλα, προβλέπεται απόθεμα 3,75 % και απόθεμα αντιμετώπισης εκτάκτων αναγκών 1,25 % για την ποσόστωση κάθε εισαγωγέα μεθυλοβρωμιδίου που κατανέμεται κατά το 2002 σύμφωνα με τη διαδικασία του άρθρου 18 παράγραφος 2.

(8) Όσον αφορά τις χρήσεις του μεθυλοβρωμιδίου που σχετίζονται με την υγειονομική απομόνωση και την προετοιμασία αποστολής φορτίου, οι ποσοστώσεις εισαγωγής κατανέμονται στους αρχικούς εισαγωγείς, που θεωρείται από την Επιτροπή ότι είναι οι εισαγωγείς που υποβάλλουν άμεση παραγγελία σε παραγωγούς εκτός της Κοινότητας. Ενώ προβλέπεται απόθεμα 10 % για την ποσόστωση κάθε εισαγωγέα μεθυλοβρωμιδίου για κατανομή κατά το 2002 σύμφωνα με τη διαδικασία του άρθρου 18 παράγραφος 2.

(9) Για τους HCFC η κατανομή επιμέρους ποσοστώσεων σε παραγωγούς και εισαγωγείς βασίζεται στις αρχές της συνέχειας, της ισότητας και της αναλογικότητας. Ενώ κατά τη διαμόρφωση των ποσοστώσεων, η Επιτροπή λαμβάνει πρωτίστως υπόψη την ανάγκη περαιτέρω μείωσης της παραγωγής, των εισαγωγών και της χρήσης ουσιών που καταστρέφουν τη στιβάδα του όζοντος και παρεμβαίνει στην αντίστοιχη αγορά το λιγότερο δυνατό.

(10) Είναι σκόπιμο να κατακρατηθεί μέρος του συνολικά υπολογιζόμενου επιπέδου για τους HCFC που εν συνεχεία μπορεί να διατεθεί στην αγορά για κατανομή σε εισαγωγείς εντός της Κοινότητας που δεν ασχολούνται με την παραγωγή HCFC· το 1998, 1999, 2000 και 2001, λαμβάνοντας υπόψη ότι το επίπεδο των εισαγωγών ανερχόταν σε 4 % του συνολικά υπολογιζόμενου επιπέδου των HCFC που ήταν διαθέσιμοι για διοχέτευση στην αγορά. Είναι σκόπιμο το 2002 να κατακρατηθεί 4 % της συνολικής ποσότητας των HCFC που είναι διαθέσιμοι για διοχέτευση στην αγορά ώστε να κατανεμηθούν στους εισαγωγείς που δεν ασχολούνται με την παραγωγή των HCFC. Αυτό ισοδυναμεί με ποσότητα 227040 χιλιογράμμων σταθμισμένων σύμφωνα με το δυναμικό καταστροφής της στιβάδας του όζοντος που θα πρέπει να κατανεμηθούν συναρτήσει του αντιστοίχου μεριδίου στην αγορά των ποσοστώσεων κατά το 1999 των εισαγωγέων στους οποίους αποδόθηκε ανάλογη ποσόστωση λαμβάνοντας παράλληλα υπόψη τις απαιτούμενες ποσότητες.

(11) Οι ποσοστώσεις για τις βασικές χρήσεις εγκρίνονται με χωριστή απόφαση της Επιτροπής.

(12) Οι άδειες σε εισαγωγείς εκδίδονται από την Επιτροπή σύμφωνα με το άρθρο 6, εφόσον διαπιστωθεί ότι ο εισαγωγέας συμμορφώνεται προς τα άρθρα 6, 7, 8 και 13.

(13) Σύμφωνα με το άρθρο 8 απαγορεύεται η θέση σε ελεύθερη κυκλοφορία στην Κοινότητα ή η τελειοποίηση προς επανεξαγωγή ελεγχόμενων ουσιών που εισάγονται από οιοδήποτε κράτος δεν συγκαταλέγεται στα συμβαλλόμενα μέρη του πρωτοκόλλου.

(14) Τα μέτρα της παρούσας οδηγίας συνάδουν προς τη γνώμη της επιτροπής που συγκροτήθηκε δυνάμει του άρθρου 18 παράγραφος 2,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η ποσότητα των ελεγχόμενων ουσιών της ομάδας I (χλωροφθοράνθρακες 11, 12, 113, 114 και 115) και της ομάδας II (άλλοι πλήρως αλογονομένοι χλωροφθοράνθρακες) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 3381000 χιλιόγραμμα σταθμισμένα σύμφωνα με το δυναμικό καταστροφής του όζοντος.

2. Η ποσότητα των ελεγχόμενων ουσιών της ομάδας III (halons) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 0 χιλιόγραμμα σταθμισμένα σύμφωνα με το δυναμικό καταστροφής του όζοντος.

3. Η ποσότητα των ελεγχόμενων ουσιών της ομάδας IV (τετραχλωρίδιο του άνθρακα) που διέπονται από τον κανονισμό (ΕΚ) αριθ. 2037/2000 και είναι δυνατό να τεθούν σε ελεύθερη κυκλοφορία στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 5307329 χιλιόγραμμα σταθμισμένα σύμφωνα με το δυναμικό καταστροφής του όζοντος.

4. Η ποσότητα των ελεγχόμενων ουσιών της ομάδας V (1,1,1-τριχλωροαιθάνιο) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 400060 χιλιόγραμμα σταθμισμένα σύμφωνα με το δυναμικό καταστροφής του όζοντος.

5. Η ποσότητα των ελεγχόμενων ουσιών της ομάδας VI (μεθυλοβρωμίδιο) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 4706095,600 χιλιόγραμμα σταθμισμένα σύμφωνα με δυναμικό καταστροφής του όζοντος.

6. Η ποσότητα των ελεγχόμενων ουσιών της ομάδας VII (υδροβρωμοφθοράνθρακες) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 0 χιλιόγραμμα σταθμισμένα σύμφωνα με το δυναμικό καταστροφής του όζοντος.

7. Η ποσότητα των ελεγχόμενων ουσιών της ομάδας VIII (υδροχλωροφθοράνθρακες) που διέπονται από τον κανονισμό (ΕΚ) αριθ. 2037/2000 και επιτρέπεται να διακινηθούν ελεύθερα στην Ευρωπαϊκή Κοινότητα κατά το 2002 από πηγές εκτός της Κοινότητας ανέρχονται σε 3812606,520 χιλιόγραμμα σταθμισμένα σύμφωνα με το δυναμικό καταστροφής του όζοντος.

Άρθρο 2

1. Οι ποσοστώσεις εισαγωγής χλωροφθορανθράκων 11, 12, 113, 114 και 115 καθώς και των άλλων πλήρως αλογονομένων χλωροφθορανθράκων κατά την περίοδο από 1ης Ιανουαρίου έως 31 Δεκεμβρίου 2002 κατανέμονται για τους σκοπούς και στις εταιρείες που αναφέρονται στο παράρτημα 1.

2. Οι ποσοστώσεις εισαγωγής τετραχλωριδίου του άνθρακα κατά την περίοδο από 1ης Ιανουαρίου έως 31 Δεκεμβρίου 2002 κατανέμονται για τους σκοπούς και στις εταιρείες που αναφέρονται στο παράρτημα 2.

3. Οι ποσοστώσεις εισαγωγής 1,1,1-τριχλωροαιθανίου κατά την περίοδο από 1ης Ιανουαρίου έως 31 Δεκεμβρίου 2002 κατανέμονται για τους σκοπούς και στις εταιρείες που αναφέρονται στο παράρτημα 3.

4. Οι ποσοστώσεις εισαγωγής μεθυλοβρωμιδίου κατά την περίοδο από 1ης Ιανουαρίου έως 31 Δεκεμβρίου 2002 κατανέμονται για τους σκοπούς και στις εταιρείες που αναφέρονται στο παράρτημα 4.

5. Οι ποσοστώσεις εισαγωγής υδροχλωροφθορανθράκων κατά την περίοδο από 1ης Ιανουαρίου έως 31 Δεκεμβρίου 2002 κατανέμονται για τους σκοπούς και στις εταιρείες που αναφέρονται στο παράρτημα 5.

6. Οι ποσοστώσεις εισαγωγής χλωροφθορανθράκων 11, 12, 113, 114 και 115, άλλων πλήρως αλογονομένοι χλωροφθοράνθρακες, τετραχλωράνθρακα, 1,1,1-τριχλωροαιθάνιου, μεθυλοβρωμίδιου και υδροχλωροφθορανθράκων κατά την περίοδο από 1ης Ιανουαρίου έως 31 Δεκεμβρίου 2002 ορίζονται σύμφωνα με το παράρτημα 6(5).

Άρθρο 3

Η παρούσα απόφαση απευθύνεται στις ακόλουθες εταιρείες: DuPont de Nemours (Nederland) BV Baanhoekweg 22 3313 LA Dordrecht Nederland Atofina SA Cours Michelet - La Défense 10 F - 92091 Paris La Défense Honeywell Fluorine Products Europe BV Kempenweg 90 PO Box 264 6000 AG Weert Nederland Ineos Fluor Ltd PO Box 13, The Heath Runcorn Cheshire WA7 4QF United Kingdom Rhodia Organique Fine Ltd PO Box 46 - St Andrews Road Avonmouth Bristol BS11 9YF United Kingdom Solvay Fluor und Derivate GmbH Hans-Böckler-Allee 20 D - 30173 Hannover Ausimont SpA Viale Lombardia 20 I - 20021 Bollate ( MI ) Phosphoric Fertilizers Industry SA Thessaloniki Plant OO Box 10183 GR - 54110 Thessaloniki Advanced Chemical SA C/Balmes, 69 Pral 3o E - 08007 Barcelona Agroquímicos De Levante SA Polígono Industrial Castilla

Calle Vial n° 5 S/N

E - 46380 Cheste ( Valencia ) Albemarle Europe SPRL

Parc Scientifique Einstein

Rue du Bosquet 9 B - 1348 Louvain-La-Neuve Alcobre SA C/Luis I, Nave 6-B

Polígono Industrial Vallecas

E - 28031 Madrid Alfa Agricultural Supplies SA 15, Tim. Filimonos str. GR - 11521 Athens Arch Chemicals NV Keetberglaan 1A

Havennummer 1061

B - 2070 Zwijndrecht Asahi Glass Europe BV World Trade Center

Strawinskylaan 1525

1077 XX Amsterdam Nederland Biochem Ibérica

Químicos Agrícolas e Industriais, Lda

Estrada M. 502 - Apartado 250 Atalaia P - 2870-901 Montijo Bromine and Chemicals Ltd 201 Haverstock Hill Hampstead London NW3 4QG United Kingdom Celotex Limited Warwick House

27/31 St Mary's Road

Ealing London W5 5PR United Kingdom Dunlop-Enerka BV Oliemolenstraat 2 Drachten Nederland Eurobrom BV PO Box 158 2280 AD Rijswijk Nederland Galco SA Avenue Carton de Wiart 79 B - 1090 Brussels Galex SA BP 128 F - 13321 Marseille Cedex 16 Gasco NV Assenedestraat 4 B - 9940 Rieme-Ertvelde Great Lakes Chemical (Europe) Ltd Sycamore House, Lloyd Drive, The Grove

Ellesmere Port

South Wirral L65 9HQ United Kingdom GU Thermo Technology Ltd Greencool Refrigerants

Unit 12

Park Gate Business Centre

Chandlers Way

Park Gate

Southampton SO31 1FQ United Kingdom Guido Tazzetti & Co. Strada Settimo 266 I - 10156 Torino HARP International Gellihirion Industrial Estate

Rhondda Cynon taff

Pontypridd CF37 5SX United Kingdom Mebrom NV Assenedestraat 4 B - 9940 Rieme-Ertvelde Neoquímica Largo da Estação, Apartado 97 Vala do Carregado P - 2584-908 Carregado Polar Cool SL C/Valdemorillo, 8 Polígono Industrial

Ventorro del Cano

E - 28925 Alcoron Promosol Bld Henri Cahn BP 27 F - 94363 Bry-sur-Marne Cedex Refrigerant Products Ltd N9 Central Park Estate

Westinghouse Road

Trafford Park

Manchester M17 1PG United Kingdom Sigma Aldrich Chemie GmbH Riedstraße 2 D - 89555 Steinheim Sigma Aldrich Chimie SARL 80, rue de Luzais, L'isle d'abeau Chesnes FR - 38297 St Quentin Fallavier Sigma Aldrich Company Ltd The Old Brickyard

New Road

Gillingham SP8 4XT United Kingdom SJB Chemical Products BV Wellerondom 11 3230 AG Brelle Nederland Syngenta Crop Protection Surrey Research Park Guildford, Surrey GU2 7YH United Kingdom Synthesia Española SA Conde Borell, 62 E - 08015 Barcelona Universal Chemistry & Technology SpA Viale A. Filippetti 20 I - 20122 Milano

Βρυξέλλες, 7 Μαρτίου 2002.

Για την Επιτροπή

Margot Wallström

Μέλος της Επιτροπής

(1) ΕΕ L 244 της 29.9.2000, σ. 1.

(2) ΕΕ L 244 της 29.9.2000, σ. 25.

(3) ΕΕ L 244 της 29.9.2000, σ. 26.

(4) ΕΕ C 205 της 21.7.2001, σ. 7.

(5) Το παράρτημα 6 δεν δημοσιεύεται επειδή περιέχει εμπορικές πληροφορίες εμπιστευτικού χαρακτήρα.

ΠΑΡΑΡΤΗΜΑ 1

ΟΜΑΔΕΣ I ΚΑΙ II

Οι ποσοστώσεις εισαγωγής για τους χλωροφθοράνθρακες 11, 12, 113, 114 και 115 καθώς και τους άλλους πλήρως αλογονομένους χλωροφθοράνθρακες κατανέμονται στους κάτωθι εισαγωγείς σύμφωνα με τον κανονισμό (ΕΚ) αριθ. 2037/2000 για χρήση ως πρώτες ύλες και καταστροφή κατά την περίοδο από την 1η Ιανουαρίου έως τις 31 Δεκεμβρίου 2002.

Εταιρεία

- Honeywell Fluorine Products (NL)

- Ineos Fluor Ltd (UK)

- Solvay Fluor und Derivate (D)

- Syngenta (UK)

ΠΑΡΑΡΤΗΜΑ 2

ΟΜΑΔΑ IV

Οι ποσοστώσεις εισαγωγής για το τετραχλωρίδιο του άνθρακα κατανέμονται στους κάτωθι εισαγωγείς σύμφωνα με τον κανονισμό (ΕΚ) αριθ. 2037/2000 για χρήση ως πρώτες ύλες κατά την περίοδο από την 1η Ιανουαρίου έως τις 31 Δεκεμβρίου 2002.

Εταιρεία

- Dunlop-Enerka (NL)

- Honeywell Fluorine Products (NL)

- Ineos Fluor Ltd (UK)

- Phosphoric Fertilisers Industry (GR)

ΠΑΡΑΡΤΗΜΑ 3

ΟΜΑΔΑ V

Οι ποσοστώσεις εισαγωγής 1,1,1-τριχλωροαιθανίου κατανέμονται στους κάτωθι εισαγωγείς σύμφωνα με τον κανονισμό (EΚ) αριθ. 2037/2000 για χρήση ως πρώτες ύλες κατά την περίοδο από την 1η Ιανουαρίου έως τις 31 Δεκεμβρίου 2002.

Εταιρεία

- Arch Chemicals (B)

- Atofina (F)

ΠΑΡΑΡΤΗΜΑ 4

ΟΜΑΔΑ VI

Οι ποσοστώσεις εισαγωγής μεθυλοβρωμιδίου κατανέμονται στους κάτωθι εισαγωγείς σύμφωνα με τον κανονισμό (EΚ) αριθ. 2037/2000 για χρήσεις που σχετίζονται με την υγειονομική απομόνωση ή την προετοιμασία αποστολής φορτίου, για τις εφαρμογές που σχετίζονται με την υγειονομική απομόνωση και την προετοιμασία αποστολής φορτίου, για εργαστηριακή χρήση ή για να χρησιμοποιηθούν ως πρώτες ύλες κατά την περίοδο από 1ης Ιανουαρίου έως 31 Δεκεμβρίου 2002

Εταιρεία

- Agroquimicos de Levante (E)

- Albemarle Europe (B)

- Alfa Agricultural Supplies (GR)

- Atofina (F)

- Biochem Ibérica (P)

- Bromine & Chemicals (UK)

- Eurobrom (NL)

- Great Lakes Chemicals (UK)

- Mebrom (B)

- Neoquímica (P)

- Sigma Aldrich Chemie (D)

- Sigma Aldrich Chimie (FR)

- Sigma Aldrich Company (UK)

ΠΑΡΑΡΤΗΜΑ 5

ΟΜΑΔΑ VIII

Οι ποσοστώσεις εισαγωγής υδροχλωροφθορανθράκων κατανέμονται στους κάτωθι παραγωγούς και εισαγωγείς σύμφωνα με τον κανονισμό (ΕΚ) αριθ. 2037/2000 για να χρησιμοποιηθούν ως πρώτες ύλες, μέσα επεξεργασίας, για ποιοτική αποκατάσταση, για καταστροφή, για εργαστηριακές χρήσεις, για εξαιρούμενες χρήσεις και άλλες εφαρμογές που επιτρέπονται δυνάμει του άρθρου 5 του κανονισμού (ΕΚ) αριθ. 2037/2000 κατά την περίοδο από την 1η Ιανουαρίου έως τις 31 Δεκεμβρίου 2002.

Παραγωγός

- Atofina (F)

- Ausimont (I)

- DuPont de Nemours (NL)

- Honeywell Fluorine Products (NL)

- Ineos Fluor Ltd (UK)

- Rhodia Organique (UK)

- Solvay Fluor und Derivate (D)

Εισαγωγέας

- Advanced Chemicals (E)

- Alcobre (E)

- Asahi Glass (NL)

- Celotex (UK)

- Galco (B)

- Galex (F)

- Gasco (B)

- Greencool (UK)

- Guido Tazzetti (I)

- HARP International (UK)

- Polar Cool (E)

- Promosol (F)

- Refrigerant Products (UK)

- Sigma Aldrich Chimie (F)

- Sigma Aldrich Company (UK)

- SJB Chemical Products (NL)

- Synthesia (E)

- Universal Chemistry & Technology (I)